Document ID: 32006R0479

UREDBA KOMISIJE (ES) št. 479/2006
z dne 23. marca 2006
glede dovoljenj za promet z nekaterimi dodatki iz skupine spojin elementov v sledovih
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o dodatkih v krmi (1), in zlasti členov 3 in 9d Direktive,
ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (2), in zlasti člena 25 Uredbe,
ob upoštevanju naslednjega:
(1)
Uredba (ES) št. 1831/2003 določa izdajo dovoljenj za dodatke za uporabo v prehrani živali.
(2)
Člen 25 Uredbe (ES) št. 1831/2003 določa prehodne ukrepe v zvezi z zahtevki za izdajo dovoljenj za krmne dodatke, predložene v skladu z Direktivo 70/524/EGS pred datumom uporabe Uredbe (ES) št. 1831/2003.
(3)
Zahtevki za dovoljenje dodatkov, navedenih v Prilogi k tej uredbi, so bili predloženi pred datumom uporabe Uredbe (ES) št. 1831/2003.
(4)
Začetne pripombe na navedene zahtevke so bile v skladu s členom 4(4) Direktive 70/524/EGS poslane Komisiji pred datumom uporabe Uredbe (ES) št. 1831/2003. Navedeni zahtevki se tako še naprej obravnavajo v skladu s členom 4 Direktive 70/524/EGS.
(5)
Vlagatelj je zahteval izdajo dovoljenja kelatiranih oblik železa, mangana, bakra in cinka s sintetičnim glicinom. Uporaba kelatiranih oblik lahko premaga nekatere probleme z absorpcijo, ki se pojavi, ko se uporabljajo druge oblike. Podoben proizvod je dovoljen z aminokislinami, pridobljenimi iz proteina, izoliranega iz soje. Vendar so v tej zahtevi za dovoljenje elementi v sledovih kelatirani s sintetičnim glicinom in potrebujejo zaradi tega posebno dovoljenje.
(6)
Vlagatelj je predložil dokumentacijo v podporo uporabe kelatiranih oblik železa, mangana, bakra in cinka s sintetičnim glicinom v krmi.
(7)
Komisija je prosila Evropsko agencijo za varnost hrane (Agencija), da oceni ustrezne podatke, ki podpirajo zahtevek za dovoljenje. Na to zahtevo je Agencija 29. novembra 2005 sprejela mnenje o uporabi kelatiranih oblik železa, mangana, bakra in cinka s sintetičnim glicinom v krmi.
(8)
Po mnenju Agencije so pogoji, ki jih za tako dovoljenje določa člen 3a Direktive 70/524/EGS, izpolnjeni. Zato mora biti dovoljena uporaba kelatiranih oblik železa, mangana, bakra in cinka s sintetičnim glicinom.
(9)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Pripravki, ki spadajo v skupino „spojine elementov v sledovih“, kakor je opredeljeno v Prilogi, se dovolijo za uporabo brez časovne omejitve kot dodatek v prehrani živali pod pogoji iz navedene priloge.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. marca 2006

Labels: 0
3
17
6